**Lauri Albert Korpikoski** (s. 28. heinäkuuta 1986 Turku) on suomalainen entinen jääkiekkoilija ja olympiamitalisti, joka pelasi viimeksi SM-liigajoukkue Turun Palloseurassa. Hän on pelipaikaltaan vasen laitahyökkääjä. Korpikoski toimi TPS:n kapteenina vuodet 2018–2021.

Jääkiekon SM-liigassa Korpikoski on edustanut ainoastaan Turun Palloseuraa. New York Rangers varasi Korpikosken NHL:ään vuoden 2004 varaustilaisuudessa ensimmäisellä kierroksella varausnumerolla 19. Hän kuului Rangersin organisaatioon vajaan viiden kauden ajan ja edusti pääasiassa Rangersin AHL:ssä pelaavaa farmiseuraa, Hartford Wolf Packia. New Yorkissa hän ehti pelata yhteensä 68 runkosarjaottelua ja kahdeksan pudotuspelikamppailua ennen kuin Rangers vuonna 2009 kauppasi hänet Phoenixiin vaihdossa Enver Lisiniin.

NHL
---

New York Rangers varasi Korpikosken 19. pelaajana vuoden 2004 draftissa.

### New York Rangers

Ennen NHL:ään lähtöä, Korpikoski oli tullut tunnetuksi hyökkäävänä ratkaisupelaajana nuorten maajoukkueessa. Mutta TPS:ssä vähälle peliajalle jäänyt suomalainen lähti Pohjois-Amerikkaan ilman mitään näyttöjä. Lähtiessään hän oli saanut puolustavan hyökkääjän leiman. Korpikoski pelasi kolme kautta AHL:ssä Hartford Wolf Packin riveissä. Kaudella 2007–2008 Korpikoski teki farmiliigassa 50 pistettä. Seuraavalla kaudella hän sai vihdoin kutsun NHL:ään ja New York Rangersin riveihin.

Debyyttikaudellaan NHL:ssä 2008–2009 Korpikoski pelasi 68 ottelua, joissa hän teki 14 pistettä. Hiljainen turkulainen ajautui pienellä jääajalla kolmos-nelosketjun rooliin. Korpikoski kertoi itseluottamuksensa kadonneen, ja että kiekko tuntui lavassa kuin "kuumalta perunalta". Korpikoski kaupattiin NHL-seura Phoenix Coyotesiin heinäkuussa 2009 vaihdossa Enver Lisiniin.

### Phoenix/Arizona Coyotes (2009–2015)

Kausi 2009–2010 oli pienimuotoinen läpimurto. "Korpedo" pelasi Phoenix Coyotesissa 71 ottelua, joissa teki vain 11 pistettä. Korpikoski onnistui kuitenkin useaan kertaan rangaistuslaukauksissa ja oli toiseksi ahkerin yrittäjä koko liigassa. Mukaan mahtui muutama hieno maalikin. Itseluottamus kasvoi kauden edetessä.

Kausi 2010–2011 oli Korpikosken läpimurtokausi. Suomalainen kuului valmentaja Dave Tippettin luottomiehiin. Vielä alkukaudella Korpikoski pelasi vähäisellä peliajalla ja itseluottamus kateissa. Kauden jälkimmäisellä puolikkaalla alkoi kuitenkin tapahtua. Loukkaantumisten myötä hän sai enemmän peliaikaa ja yhtäkkiä kaikki huomasivat miten taitava ja nopea pelaaja oli kyseessä. Korpikoski väläytteli vaihto vaihdon perään, haastoi vahvalla luistelullaan vastustajia ja alkoi saada maalipaikkoja. Alivoimaspesialistina tunnettu turkulainen pelasi nyt myös ylivoimaa. Korpikoski nousikin Coyotesin ykkösketjuun, kapteeni Shane Doanin rinnalle. Doan kehuikin suomalaista huikean nopeaksi ja taitavaksi pelaajaksi. Korpikoski saikin lempinimen "Ninja". Coyotesin päävalmentaja Dave Tippett vertasikin Korpikoskea Jere Lehtiseen. "Korpedo" teki kauden aikan hyvät tehot 19+21=40 ja monet veikkailivatkin hänen olevan seuraava suomalainen 30 maalin tekijä.

Kesällä rajoitetuksi vapaaksi-agentiksi tulleen Korpikosken kerrottiin menevän Coyotesin kanssa välimieskäsittelyyn sopimuksestaan. Lopulta heinäkuussa 2011 Korpikoski kuitenkin teki Phoenix Coyotesin kanssa kahden vuoden ja 3,6 miljoonan dollarin arvoisen jatkosopimuksen.

Kaudella 2011–2012 "Korpedo" jatkoi pistetehtailuaan samaan tahtiin. Runkosarjassa hän teki 37 pistettä. Coyotesin päävalmentaja Dave Tippett kertoi Korpikosken olevan "prototyyppi NHL-pelaajasta". Hän kertoi Korpikosken olevan erinomainen alivoimapelaaja, hyvä luistelija ja vahva kiekon kanssa. Lisäksi Coyotes-ikoni Shane Doan kertoi arvostavansa Korpikosken hyökkäys- ja puolustuspääosaamista. 

NHL:n työsulun takia hän pelasi kauden 2012–2013 alussa SM-liigajoukkue Turun Palloseuran riveissä 11 ottelua. Loppukaudella hän pelasi Phoenixissa 36 ottelua. Seuraavien kahden kauden aikana hän pelasi Phoenix/Arizonassa yhteensä 133 ottelua, joissa teki 46 tehopistettä. 

### Edmonton Oilers

Kauden 2015–2016 Korpikoski edusti Edmonton Oilersia. Oilers osti kuitenkin Korpikosken sopimuksen ulos 2016 kesällä. Korpikoski yritti päästä Calgary Flamesin kokoonpanoon koeajalla, mutta ei saanut sopimusta. 

### Dallas Stars

Korpikoski teki lokakuussa 2016 yhden kauden sopimuksen Dallas Starsin kanssa. Dallas treidasi Korpikosken siirtorajalla Columbus Blue Jacketsin vaihdossa farmipelaaja Dillon Heatheringtoniin.

### TPS

Korpikoski palasi Suomeen tekemällä TPS:n kanssa kuusivuotisen sopimuksen toukokuussa 2018. Sopimuksessa oli optio ulkomaille siirtymisestä. Hänellä diagnosoitiin toukokuussa 2018 krooninen tulehduksellinen suolistosairaus IBD ja syksyllä 2018 hän sairastui vielä sydänlihastulehdukseen, jonka aiheutti lääkeyliherkkyys. Hän pääsi pelaamaan TPS:ssä vasta 6. maaliskuuta 2019.

Kaudeksi 2022–2023 Korpikoski palasi TPS:n vahvuuteen. Hänet nimettiin joukkueen varakapteeniksi.

Korpikoski joutui olemaan koko kauden 2023–2024 sivussa loukkaantumisen vuoksi.

Maajoukkueura
-------------

Korpikoski pelasi MM-kilpailuissa 2010 seitsemän ottelua ilman tehopisteitä. Suomi karsiutui puolivälierissä. MM-kilpailuissa 2013 hän pelasi neljänneksi sijoittuneessa Suomen joukkueessa kahdeksan ottelua, joissa teki kolme maalia ja antoi kaksi maalisyöttöä. Hän saavutti olympiapronssia Sotšissa 2014. Hän teki kuudessa ottelussa kaksi maalia ja antoi kaksi maalisyöttöä. Korpikoski edusti Suomea World Cupissa 2016 ilman tehopisteitä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | TPS | A-SM | 36 | 12 | 8 | 20 | 20 | 4 | 0 | 2 | 2 | 4 |  |  |  |  |  |  | U18 | 6 | 5 | 6 | 11 | 2 |
| 2004–2005 | TPS | A-SM | 3 | 3 | 0 | 3 | 0 | – | – | – | – | – |  |  |  |  |  |  | JMM | 5 | 2 | 0 | 2 | 6 |
|  | TPS | SM-liiga | 41 | 0 | 6 | 6 | 12 | 6 | 1 | 0 | 1 | 0 |
| 2005–2006 | TPS | A-SM | 1 | 1 | 0 | 1 | 2 | – | – | – | – | – |  |  |  |  |  |  | JMM | 7 | 1 | 5 | 6 | 4 |
|  | TPS | SM-liiga | 51 | 3 | 4 | 7 | 16 | 2 | 0 | 1 | 1 | 0 |
|  | Suomi U20 | Mestis | 3 | 1 | 3 | 4 | 0 | – | – | – | – | – |
|  | Hartford Wolf Pack | AHL | 5 | 2 | 1 | 3 | 0 | 11 | 1 | 0 | 1 | 2 |
| 2006–2007 | Hartford Wolf Pack | AHL | 78 | 11 | 27 | 38 | 23 | 7 | 0 | 0 | 0 | 0 |
| 2007–2008 | New York Rangers | NHL | – | – | – | – | – | 1 | 1 | 0 | 1 | 0 |
|  | Hartford Wolf Pack | AHL | 79 | 23 | 27 | 50 | 71 | 5 | 1 | 1 | 2 | 0 |
| 2008–2009 | New York Rangers | NHL | 68 | 6 | 8 | 14 | 14 | 7 | 0 | 2 | 2 | 0 |
|  | Hartford Wolf Pack | AHL | 4 | 4 | 2 | 6 | 0 | – | – | – | – | – |
| 2009–2010 | Phoenix Coyotes | NHL | 71 | 5 | 6 | 11 | 16 | 7 | 1 | 0 | 1 | 2 |  |  |  |  |  |  | MM | 7 | 0 | 0 | 0 | 0 |
| 2010–2011 | Phoenix Coyotes | NHL | 79 | 19 | 21 | 40 | 20 | 4 | 0 | 1 | 1 | 0 |
| 2011–2012 | Phoenix Coyotes | NHL | 82 | 17 | 20 | 37 | 14 | 11 | 0 | 0 | 0 | 2 |
| 2012–2013 | TPS | SM-liiga | 11 | 6 | 11 | 17 | 10 | – | – | – | – | – |  |  |  |  |  |  | MM | 8 | 3 | 2 | 5 | 4 |
|  | Phoenix Coyotes | NHL | 36 | 6 | 5 | 11 | 12 | – | – | – | – | – |
| 2013–2014 | Phoenix Coyotes | NHL | 64 | 9 | 16 | 25 | 24 | – | – | – | – | – |  |  |  |  |  |  | OK | 6 | 2 | 2 | 4 | 2 |
| 2014–2015 | Arizona Coyotes | NHL | 69 | 6 | 15 | 21 | 12 | – | – | – | – | – |
| 2015–2016 | Edmonton Oilers | NHL | 71 | 10 | 12 | 22 | 10 | – | – | – | – | – |
| 2016–2017 | Dallas Stars | NHL | 60 | 8 | 12 | 20 | 10 | – | – | – | – | – |  |  |  |  |  |  | MC | 3 | 0 | 0 | 0 | 4 |
|  | Columbus Blue Jackets | NHL | 9 | 0 | 0 | 0 | 0 | – | – | – | – | – |
| 2017–2018 | ZSC Lions | NL | 19 | 2 | 6 | 8 | 6 | 16 | 2 | 4 | 6 | 4 | Twinskate |
| 2018–2019 | TPS **(C)** | SM-liiga | 4 | 0 | 0 | 0 | 2 | 3 | 0 | 0 | 0 | 0 |
| 2019–2020 | TPS **(C)** | SM-liiga | 48 | 17 | 16 | 33 | 28 | – | – | – | – | – |
| 2020–2021 | TPS **(C)** | SM-liiga | 18 | 4 | 13 | 17 | 16 | – | – | – | – | – |
| 2021–2022 | EHC Biel | NL | 11 | 0 | 1 | 1 | 12 | 1 | 0 | 0 | 0 | 0 |
| 2022–2023 | TPS **(A)** | SM-liiga | 43 | 11 | 13 | 24 | 8 | – | – | – | – | – |
| 9 kautta | yhteensä | NHL | 609 | 86 | 115 | 201 | 132 | 30 | 2 | 3 | 5 | 4 |
| 7 kautta | yhteensä | SM-liiga | 216 | 41 | 63 | 104 | 92 | 11 | 1 | 0 | 1 | 0 |
| 4 kautta | yhteensä | AHL | 166 | 40 | 57 | 97 | 94 | 23 | 2 | 1 | 3 | 2 |
| 2 kautta | yhteensä | NL | 30 | 2 | 7 | 9 | 18 | 17 | 2 | 4 | 6 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Lauri Korpikoski**.
* Lauri Korpikoski QuantHockey.com -sivustolla (suomeksi)
* Lauri Korpikoski Eurohockey-sivustolla (englanniksi)
* Lauri Korpikoski The Internet Hockey Databasessa (englanniksi)
* Lauri Korpikoski Legends of Hockey -sivustolla (englanniksi)
* Lauri Korpikoski *Elite Prospects*. Everysport Media Group AB.  (englanniksi)

### Viitteet

1. ↑  Hoffrén, Sami: Valtteri Filppula kieltäytyi siirrosta Torontoon – Patrik Laine valittiin kuukauden tulokkaaksi NHL:ssä *HS.fi*.  2.3.2017. Sanoma Media Finland Oy. Viitattu 12.3.2017.
2. ↑  Uusitalo, Timo: Korpikoski ja NHL-seura solmivat tryout-pestin *yle.fi*.  22.9.2016. Yleisradio Oy. Viitattu 12.3.2017.
3. ↑  Kivimäki, Jyri: Aaltonen: "Itävallan maalit menivät laiskuuden piikkiin"  11.5.2013. Yle Urheilu. Viitattu 12.3.2017.
4. ↑  Palomäki, Ilkka: "Leijonat on vähän kuin Neuvostoliitto aikanaan" *yle.fi*.  7.5.2013. Yleisradio Oy. Viitattu 12.3.2017.
5. ↑  Baker, Troy: Arizona Coyotes free agency continues signing Mike Ribeiro *howlinhockey.com*. Viitattu 12.3.2017. (englanniksi)
6. ↑
7. ↑  Lauri Korpikoski *Elite Prospects*. Everysport Media Group AB.  (englanniksi)
8. ↑
9. ↑  Nyt se on varmaa: Yli 600 NHL-ottelun Lauri Korpikoski palaa TPS-paitaan valtavalla sopimuksella! Haaviin tarttui myös MM-maalivahti *iltalehti.fi*. Viitattu 22.5.2018.
10. ↑  Kiekkotähti Lauri Korpikoski kertoo kahdesta vakavasta sairaudestaan: "Elämä on ollut vuoristorataa" *www.iltalehti.fi*. Viitattu 27.2.2019.
11. ↑  Nurminen, Veikko: Juhani Jasu jatkaa TPS:n kipparina – otsikoissa pyörinyt Lauri Korpikoski mukana kapteenistossa *Jatkoaika.com*.  5.9.2022. Jatkoaika r.y. Viitattu 5.9.2022.
12. ↑  Lauri Korpikosken ura vaakalaudalla: "Hän ei todennäköisesti tällä kaudella pysty pelaamaan" jatkoaika.com. Viitattu 9.4.2024.


|  |  |  |
| --- | --- | --- |
| Edeltäjä:**Tomi Kallio** | **Turun Palloseuran kapteeni SM-liigassa**2018–2021 | Seuraaja:**Juhani Jasu** |

Suomen joukkue – Jääkiekon MM-kilpailut 2010
3 Nummelin (**A**) |
5 Kukkonen (**A**) |
6 Jaakola |
7 Mäenpää |
11 Hietanen |
15 Hytönen |
20 Miettinen |
21 Niskala |
22 Santala |
23 Hahl |
24 Kapanen (**C**) |
26 Immonen |
27 Kontiola |
29 Korpikoski |
30 Tarkki |
31 Vehanen |
35 Rinne |
36 Jokinen |
40 Pihlström |
41 Puistola |
44 Vatanen |
45 Osala |
50 Aaltonen |
52 Lehterä |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2013
2 Laakso |
4 Väänänen |
5 Kukkonen (**C**) |
6 Mäntylä |
10 Hagman (**A**) |
12 Anttila |
15 Hytönen |
18 Lepistö |
19 Savinainen |
20 Pesonen |
21 Melart |
23 Salminen |
27 Kontiola (**A**) |
28 Korpikoski |
31 Ortio |
32 Raanta |
35 Engren |
37 Haataja |
38 Hietanen |
39 Viitaluoma |
40 Koskiranta |
41 Pihlström |
46 Jalasvaara |
50 Aaltonen |
64 Granlund |
Valmentaja Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund

TPS – SM-liiga
1 Niittymäki |
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
33 Salin |
35 Anttila |
37 Broadhurst |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Lindroth |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
66 Henriksson |
67 Sevänen |
77 Haapanen |
84 Pikkarainen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm